## Program pomoćničkog ispita za zanimanje krovopokrivač

### NN 5/2004 (15.1.2004.), Program pomoćničkog ispita za zanimanje krovopokrivač

# ministarstvo za obrt, malo i srednje poduzetništvo

**187**

Na temelju stavka 4. članka 53. Zakona o obrtu (Narodne
novine, br. 49/03), ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE KROVOPOKRIVAČ

I.

Svrha
pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i
programom za zanimanje krovopokrivač (Narodne novine, br.
84/ 97), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za
praktični dio ispita zadaje se, u skladu s nastavnim planom praktičnog dijela
naukovanja, praktična zadaća (uradak i radne probe) iz područja:

1. zaštita na radu i ekološki zahtjevi;
2. rukovanje alatima, priborom i strojevima;
3. osnove izrade zidova – zidanjem i betoniranjem;
4. rad s drvom i drvnim materijalima;
5. osnovne vještine obrade metala;
6. osnovne vještine obrade plastičnih
   materijala;
7. izrada krovova s crijepom i betonskim crijepom;
8. izrada krovova s ravnim pločama;
9. izrada krovova s valovitim
   pločama.
10. izrada krovova s limenim pokrovima;
11. izrada pokrova od bitumenske šindre;
12. izrada hidroizolacija;
13. toplinska zaštita ravnoga krova;
14. ugradnja naprava za odvod krovnih voda;
15. izrada obloga vanjskih zidova;
16. montaža elemenata na krovnim plohama.

Ispitanik mora u zadanom roku primjereno pomoćničkom statusu izraditi
uradak i obaviti radnu probu. Ispitna komisija na temelju dolje navedenih
uradaka i radnih proba zadaje ispitaniku jedan do tri uratka i jednu do tri
radne probe. Ispitna komisija može i samostalno predložiti uratke i radne probe
koje će zadati ispitaniku.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Pokriti krov crijepom ili betonskim crijepom | Uradak se sastoji od izmjere površine krova, određivanja potrebne količine materijala, letvanja, pokrivanja krova uključujući sljeme krova, uvalu i rub krova |
| Pokriti krov ravnim azbestnim pločama | Uradak se sastoji od izmjere površine krova, određivanja potrebne količine materijala, izvođenja podloge, pokrivanja krova uključujući sljeme krova, uvalu i rub krova |
| Pokriti krov bitumenskom šindrom | Uradak se sastoji od izmjere površine krova, određivanja potrebne količine materijala, izvođenja podloge, pokrivanja krova uključujući sljeme krova, strehu i rub krova |
| Izvesti hidroizolaciju ravnog krova | Uradak se sastoji od određivanja potrebne količine materijala, pripremanja podloge, ugrađivanja svih slojeva, određivanja ruba krova, slivnika,  otvora i prodora |
| Izvesti hidroizolaciju vodoravnih i okomitih površina građevine | Uradak se sastoji od određivanja potrebne količine materijala, pripremanja podloge, ugrađivanja svih slojeva, određivanja otvora i prodora |
| Obložiti vanjske zidove pločama od lima ili azbest-cementa | Uradak se sastoji od određivanja potrebne količine materijala, izvođenja potkonstrukcije, ugrađivanja toplinske izolacije, izvođenja oblaganja, obrađivanja ruba i krajeva plohe |

RADNA PROBA

|  |  |
| --- | --- |
| Vrsta radne probe | Opis radne probe |
| Izvedba podloge za krov | Ovisno o vrsti uratka, treba izvesti dio podloge |
| Izvedba potkonstrukcije za obloge vanjskih zidova | Dio konstrukcije predviđen za uradak pripremiti za oblaganje |
| Izvedba toplinske izolacije | Ovisno o vrsti uratka, izvesti dio toplinske izolacije s predviđenim materijalima |
| Ugradnja različitih elemenata na krovove | Ugraditi jedan od predviđenih elemenata (snjegobrani, krovni prozori, svjetlarnici, sunčani kolektori ili ostali elementi) na krov |

Pri izradi praktične zadaće ispitanik (naučnik) mora se pridržavati
propisanih mjera zaštite na radu i zaštite okoliša te ostalih uvjeta koje odredi
ispitna komisija.

Ispitanik mora ispitnoj komisiji priložiti mapu praktičnog dijela
naukovanja za sve godine obrazovanja iz koje je vidljivo da je uspješno svladao
ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

### NASTAVNI PREDMET

Tehnologija zanimanja

1. Sprječavanje nesreća, uređenje gradilišta, skele
2. Ustrojstvo građenja
3. Dijelovi zgrade i njihova
   funkcija
4. Veziva, žbuke (mortovi), beton i zidarski
   radovi
5. Drvo i drvni materijal
6. Krovovi
   s  crijepom
   i betonskim crijepom
7. Krovovi s ravnim pločama
8. Krovovi s valovitim pločama
9. Pokrivanje i brtvljenje s bitumenskim i plastičnim materijalima
10. Obrada metala i pokrivanje
    limovima
11. Odvodnja vode s krovnih ploha
12. Izrada obloga vanjskih zidova
13. Jednostavni gromobranski uređaji

Stručni račun

1. Matematičke i računske osnove
2. Računanje potreba materijala za pojedine radove
3. Računanje vremena potrebnog za obavljanje pojedinih poslova
4. Izračunavanje
   cijene rada

Stručno crtanje

1. Osnove tehničkog crtanja
2. Projektna dokumentacija
3. Označivanje materijala, konstrukcija
   i opreme
4. Primjena glavnih nacrta
5. Primjena izvedbenih nacrta
6. Detaljni nacrti

# OCJENJIVAČKI LIST

##### I.  PRAKTIČNI DIO ISPITA

|  |  |
| --- | --- |
| Radnje obavljene u okviru   praktične zadaće | Broj bodova |
| Izračun potrebnih materijala i prikaz uratka | 0 – 10 |
| Korištenje zaštitnih sredstava i naprava | 0 – 10 |
| Spretnost rukovanja alatima i strojevima | 0 - 10 |
| Prilagođivanje strojeva i alata | 0- 10 |
| Koncentracija i izdržljivost | 0 - 10 |
| Kvaliteta izrađene radne probe | 0 - 10 |
| Točnost dimenzija i obrade prema planu | 0 - 20 |
| Kvaliteta izrađenog uratka | 0 - 20 |
| UKUPNO BODOVA | 100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

**II****.** **STRU****Č****NO****-****TEORIJSKI****DIO**

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu u pravilu se provjeravaju znanja iz onih područja iz kojih
naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-47  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-187